CELEX: 32007R1142
Language: hu
Date: 2007-10-01 00:00:00
Title: A Bizottság 1142/2007/EK rendelete ( 2007. október 1. ) a 3-fitáz (Natuphos) takarmány-adalékanyagként való új alkalmazásának engedélyezéséről (EGT-vonatkozású szöveg)

2.10.2007   
            
            
               HU
            
            
               Az Európai Unió Hivatalos Lapja
            
            
               L 256/20
            
         
      A BIZOTTSÁG 1142/2007/EK RENDELETE
   
   (2007. október 1.)
   a 3-fitáz (Natuphos) takarmány-adalékanyagként való új alkalmazásának engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedélyek odaítélésének feltételeiről, illetve a kapcsolódó eljárásokról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó, az Aspergillus niger (CBS 101 672) által termelt 3-fitáz enzimkészítmény (Natuphos 5 000, Natuphos 5 000 G, Natuphos 5 000 L, Natuphos 10 000 G és Natuphos 10 000 L) tojótyúkoknál és hízópulykáknál történő új alkalmazásának engedélyezésére vonatkozik.
            
         
               (4)
            
            
               Az enzimkészítmény felhasználását elválasztott malacoknál, hízósertéseknél és hízócsirkéknél a 243/2007/EK bizottsági rendelet (2) engedélyezte.
            
         
               (5)
            
            
               Az Európai Élelmiszer-biztonsági Hatóság (a továbbiakban: a hatóság) 2007. április 17-i véleményében arra a következtetésre jutott, hogy az Aspergillus niger (CBS 101 672) által termelt 3-fitáz enzimkészítmény (Natuphos 5 000, Natuphos 5 000 G, Natuphos 5 000 L, Natuphos 10 000 G és Natuphos 10000 L) nincs káros hatással az állatok és az ember egészségére vagy a környezetre (3). A hatóság továbbá arra a következtetésre jutott, hogy a készítmény nem jelent olyan más kockázatot sem, amely az 1831/2003/EK rendelet 5. cikke (2) bekezdése értelmében az engedélyezést kizárná. Az említett vélemény szerint a készítmény használata nincs káros hatással e további állatkategóriákra. A hatóság véleményében megfelelő intézkedések bevezetését javasolja a felhasználók biztonsága érdekében. Úgy véli, hogy a forgalomba hozatalt követően különleges nyomonkövetési követelményekre nincs szükség. A vélemény az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálatának vizsgálati módszeréről szóló jelentést is hitelesíti.
            
         
               (6)
            
            
               Az említett készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és az „emészthetőség-fokozók” funkcionális csoportjába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 1-jén.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 73., 2007.3.13., 4. o.
   
      (3)  A takarmányban használt adalékanyagokkal és termékekkel vagy anyagokkal foglalkozó tudományos testületnek az Aspergillus niger által termelt Natuphos (3-fitáz) enzimkészítmény biztonságosságáról és hatékonyságáról szóló, 2007. április 17-én elfogadott szakvéleménye. EFSA lap (2007) 472., 1–4.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
                  (kereskedelmi elnevezés)
               
               
                  Összetétel, kémiai képlet, leírás, vizsgálati módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedélyezés időtartamának vége
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  Tenyésztéstechnikai adalékanyagok kategóriája. Funkcionális csoport: emészthetőséget fokozó anyagok.
               
            
                  4a1600
               
               
                  BASF Aktiengesellschaft
               
               
                  3-fitáz EC 3.1.3.8
                  (Natuphos 5 000 Natuphos 5 000 G Natuphos 5 000 L Natuphos 10 000 G Natuphos 10 000 L)
               
               
                  
                               
                           
                           
                              Az adalékanyag összetétele:
                              
                                 Aspergillus niger (CBS) által termelt 3-fitáz enzimet tartalmazó készítmény, amelynek legkisebb aktivitása:
                              Szilárd formában: 5 000 FTU (1)/g
                              Folyékony formában: 5 000 FTU/ml
                           
                        
                               
                           
                           
                              A hatóanyag jellemzése:
                              
                                 Aspergillus niger (CBS) által termelt 3-fitáz
                           
                        
                               
                           
                           
                              Vizsgálati módszer (2):
                              Kolorimetriás módszer, az enzim által a fitát-szubsztrátumból felszabadított szervetlen foszfát mérésére.
                           
                        
               
                  Tojótyúk
               
               
                  —
               
               
                  250 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott adagolás a teljes értékű takarmányban kilogrammonként: 300–400 FTU.
                           
                        
                              3.
                           
                           
                              Több mint 0,23 % fitinkötésben lévő foszfort tartalmazó takarmányban való alkalmazásra.
                           
                        
               
                  2017.10.22.
               
            
                  Hízópulyka
               
               
                   
               
               
                  250 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni az eltarthatóság időtartamát és a pelletálási stabilitást.
                           
                        
                              2.
                           
                           
                              Ajánlott adagolás a teljes értékű takarmányban kilogrammonként: 500 FTU.
                           
                        
                              3.
                           
                           
                              Több mint 0,23 % fitin-kötésben lévő foszfort tartalmazó takarmányban való alkalmazásra.
                           
                        
            
         (1)  1 FTU az az enzimmennyiség, amely percenként 1 mikromol szervetlen foszfátot szabadít fel a nátrium-fitátból 5,5 pH és 37 °C mellett.
      
         (2)  A vizsgálati módszerek részletes adatai a közösségi referencialaboratórium alábbi honlapján találhatók: www.irmm.jrc.be/crl-feed-additives